’N VERBROUDE aanvallende lynstaan in ’n kritieke stadium van die wedstryd en gebrekkige besluitneming het die Westelike Provinsie (WP) sy wedstryd teen die Bulls gekos.
“Ons is baie teleurgesteld,” het ’n duidelik afgehaalde John Dobson (afrigter) ná die wedstryd op ’n virtuele mediakonferensie gesê.
Siya Kolisi (kaptein), wat ná sowat ’n uur se goeie spel vervang is, het toegegee ’n paar twyfelagtige besluite is geneem.
“Ek dink nie ons het besef waar die voordeel vir ons was nie. Ons het daar die punt gemis en ons as ’n leierskorps sal dit probeer regmaak.